Nwankwo Kanu
Nwankwo Kanu (Owerri, 1. august 1976.) je bivši nigerijski profesionalni nogometaš koji je nastupao za Iwuanyanwu, Ajax, Inter, Arsenal, WBA, Portsmouth i nogometnu reprezentaciju Nigerije. Profesionalnu karijeru počinje 1992. godine kada potpisuje za Iwuanyanwu. U sezoni 1992-93. osvaja Premijer ligu Nigerije. 1993. godine postaje član Ajaxa. Sa holanskim klubom tri puta osvaja prvenstvo. 1995. godine osvaja Ligu prvaka. Sa Ajaxom je također bio pobjednik UEFA Superkupa i Interkontinentalnog kupa. 1996. godine potpisuje za Inter. Zbog srčanih problema za italijanski klub je odigrao samo dvanaest utakmica. Tri godine aksnije prelazi u Arsenal. Debitovao je protiv Sheffield Uniteda u okviru FA kupa. Sa Arsenalom da puta osvaja Premijer ligu. Od 2004. do 2006. godine je nosio dres West Bromwich Albion. 2006. godine postaje član Portsmoutha. Za klub iz Hampshira je debitovao 19. augusta 2006. godine protiv Blackburn Roversa. 2008. godine sa Portsmouthom osvaja FA kup. Sa seniorskom reprezentacijom Nigerije je debitovao 1994. godine protiv Švedske. Prvi pogodak za reprezentaciju je postigao 21. oktobra 1995. godine protiv Uzbekistana. Dva puta je izabran za najboljeg igrača Afrike.